87
Hay kantan nadan holag Korah
1 Pinilin APU DIOS an pumboblayanay Jerusalem an wada nah bilid an niong-ong ke hiya. 2 Hidiyen bobley pakappinhod na mu nadan udum an bobled Israel. 3 Dakayun bimmobleh did Zion an boblen Apu Dios, donglon yu tun makaphod an kalyonan mipanggep ke dakayu.
4 Hituwey kanana: “Id-um kun ilistay iEgypt ya iBabilon hanadah bimmoblen makangngun-unud ke ha-on. Takon nadan iPilistia, nadan bimmobled Tyre ya Sudan ya ibilang ku didan iJerusalem damdama.”
5 Ta hidiye nan, ahi kanan di tataguy “Hay tataguh kabobboble ya mibilang dan bimmobled Jerusalem. Man-uke ya ahi ihamad Apu Dios an Katagtag-ayan hituwen boble.”
6 Hi APU DIOS ya ilistanan am-in di tatagunah kabobboblen mibilang an tatagud Zion ad Jerusalem.
7 Ahida manayo ya mungkantan kanan day “Ad Zion di kalpuwan am-in di bendisyon.”