124
Hay kantan David an mikantah puntikidan ad Jerusalem
1-2 Dakayun holag Israel, nganne nin di naat ke ditaku hin ugge ditaku binaddangan ke APU DIOS? Mahapul an abuluton takun 3 nunna-ud an impakapatte ditakun am-in hi buhul taku gapuh namahig an boh-ol da. 4-5 Ta paddungnay nalting taku nah dimmakol an danum ot mianud taku.
6 Kinali mumpasalamat takun APU DIOS te uggena in-abulut an dadagon ditakuh buhul taku. 7 Paddungnay tinawang ditakuh buhul taku, mu binumtik taku te nabik-iy tawang da.
8 Hay mamaddang ke ditaku ya hi APU DIOS an nunlutuh kabunyan ya luta.